ปกติดิฉันทางยาคุม21เม็ด ประจำเดือนครั้งล่าสุดคือ 8 กันยายน ซึ่งยาคุมแผงใหม่ต้องเริ่มกินในวันพุุธที่ 11 กันยายน แต่ทานได้2เม็ดคือวันที่ 11และ12กันยายน แล้วหยุดกินไปเลยจนถึงวันนี้ประจำเดือนยังไม่มาเลยค่ะ อยากทราบว่าสาเหตุมาจากอะไรและเดือนนี้ประจำเดือนจะมามั้ยคะ แต่ลองเทสการตั้งครรภ์ก็ไม่ขึ้นท้องค่ะ
สวัสดีค่ะ หากหลังจากทานยาคุมกำเนิดจนครบ 21 เม็ด และเว้นระยะไป 7 วันแล้ว และได้มีประจำเดือนมาไปแล้ว ก็ถือว่าปกติดี ไม่มีการตั้งครรภ์เกิดขึ้น หลังจากนั้น หากทานยาคุมไปอีก 2 เม็ด แล้วได้หยุดทานไป ฤทธิ์ในการป้องกันการตั้งครรภ์ก็จะหมดลงไป แล้วหลังจากนั้น การทำงานของรังไข่และการตกไข่ก็จะกลับมาภายใน 2-3 สัปดาห์ และประจำเดือนก็จะมาภายใน 4-5 สัปดาห์นับจากที่ได้หยุดทานยาไป ในบางรายอาจเร็วหรือช้ากว่านี้ก็ได้ดังนั้น หากได้ตรวจหาการตั้งครรภ์แล้วไม่พบ ก็ให้รอประจำเดือนต่อไปก่อนค่ะ ประจำเดือนก็น่าจะมาในเวลาไม่นานนี้ค่ะ